b'\n_START_ARTICLE_\nMadagaskarin lippu\n_START_PARAGRAPH_\nMadagaskarin lippu on Madagaskarin kansallistunnus vaakunan, moton ja kansallislaulun ohella. Se otettiin k\xc3\xa4ytt\xc3\xb6\xc3\xb6n 14. lokakuuta 1958 kaksi vuotta ennen Madagaskarin itsen\xc3\xa4istymist\xc3\xa4 Ranskan alaisuudesta._NEWLINE_V\xc3\xa4rit Madagaskarin lipussa kertovat maan historiasta, itsen\xc3\xa4isyystaistelusta ja perinteisist\xc3\xa4 yhteiskuntaluokista. Punainen ja valkoinen olivat Ranskalle vuonna 1896 antautuneen Merinan kuningaskunnan v\xc3\xa4rit. Ne olivat k\xc3\xa4yt\xc3\xb6ss\xc3\xa4 Merinan viimeisen kuningattaren, Ranavalona III:n lipussa.'